American Hustle

American Hustle nggih punika filem drama komedi kriminal thriller saking Amérikah Sarékat ingkang dipundamel taun 2013. Filem punika dipunarahaken déning David O. Russell kanthi juru damel Jonathan Gordon, Megan Ellison, Charles Roven dan Richard Suckle. Skénario kagem filem punika kaanggit déning Eric Warren Singer lan David O. Russell. Wondéné para juru paraga ingkang kadhapuk maragani filem punika antawisipun Christian Bale, Amy Adams, Bradley Cooper, Jeremy Renner lan Jennifer Lawrence.

Filem American Hustle punika sayuk karya kaping kalih antawisipun Bradley Cooper, Jennifer Lawrence lan Robert De Niro sasampunipun sami makarya filem Silver Linings Playbook. Nanging ugi sayuk karya kaping kalih antawisipun Christian Bale lan Amy Adams sasampunipun film The Fighter. American Hustle dipungiyaraken kaping pisan wonten ing Ziegfeld Theatre surya 8 Desember 2013 lan kababar ing Amérikah Sarékat ing surya 13 Desember 2013. Filem punika nampi pangalembana saking para juru kritik.

Juru paraga 

 Christian Bale minangka Irving Rosenfeld
 Amy Adams minangka Sydney Prosser
 Bradley Cooper minangka Richie DiMaso
 Jennifer Lawrence minangka Rosalyn Rosenfeld
 Jeremy Renner minangka Walikota Carmine Polito
 Louis C.K. minangka Stoddard Thorsen
 Jack Huston minangka Pete Musane
 Michael Peña minangka Paco Hernandez / Syekh Abdullah
 Shea Whigham minangka Carl Elway
 Alessandro Nivola minangka Anthony Amado
 Robert De Niro minangka Victor Tellegio
 Paul Herman minangka Alfonse Simone
 Danny Corbo minangka Danny Rosenfeld

Pangulasanipun juru kritik 
Filem American Hustle pikantuk pangalembana saking para juru kritik, kadosta ingkang kapratelan déning Rotten Tomatoes, bilih filem punika dipundhemeni  93%, adhedhasar saking 266 pambiji, kanthi rata-rata 8.2/10. Miturut Metacritic, filem punika pikantuk biji 90 saking 100, adhedhasar saking pambijinipun 47 juru kritik.

Box office 
Filem American Hustle kasil ngempalaken arta dumugi $150,117,807 saking pamirsa Amerika Ler, lan $101,054,000 saking negari sanèsipun, kanthi gunggung $251,171,807, nglangkungi ardhana ingkang sampun medal kagem pandamelan, nggih punika $40 yuta.

Rujukan

Pranala njawi 

 
 
 
 

Filem abasa Inggris
Filem drama
Filem komedi
Filem kriminal
Filem thriller
Filem Amérikah Sarékat taun 2013
Filem Amérikah Sarékat